Diari Oficial de la Generalitat Valenciana


Sumari del DOGV 7357, del 10-09-2014 (2014/8045)

Notificació de la sentència dictada en el procediment de guarda i custòdia número 460/2013.
-------------------------------------------------------------------------------------------

### Dades del document

Número de DOGV
:   7357

Data del DOGV
:   10-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8045


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el procediment de guarda i custòdia número 460/2013. [2014/8045]  
Procediment: família, guarda, custòdia, aliments, fill menor no matrimonial no consensuat 000460/2013  
De: Oana Maria Olar.  
Procuradora: Pilar Pons Fuster.  
Contra: Zlatan Stankovic i ministeri fiscal.  
Procurador/a: -  
En el present procediment de guarda i custòdia número 460/2013, seguit a instàncies de Oana Maria Olar contra Zlatan Stankovic, s'ha dictat sentència l'encapçalament i dispositiva de la qual, literalment, és la següent:  
  
«Sentència número 68/2014  
Sueca, 29 de maig de 2014  
Lucía Mayordomo Luján, jutgessa d'este Jutjat de Primera Instància número 5 de Sueca i partit judicial, ha vist les presents actuacions per a l'adopció de mesures relatives al fill menor no matrimonial, tramitades davant d'este jutjat amb el número 460/2013, a instàncies d'Oana Maria Olar, representada per la procuradora dels tribunals Pilar Pons Fuster i assistida de lletrat, contra Zlatan Stankovic, en rebel·lia, sent part el ministeri fiscal.  
  
Dispositiva  
Que dispose les mesures establides en el fonament jurídic segon d'esta resolució, i que són les següents:  
1. En atenció al benefici i interés del fill, S., s'atribuïx la guarda i custòdia a la mare, Oana Maria Olar, ja que de la prova practicada, singularment l'interrogatori de la demandant, és evident que el pare va abandonar la mare i el seu fill quan a penes tenia dos mesos, anant-se'n del país, i a partir d'eixe moment no ha tornat a tindre cap relació ni contacte amb la demandant ni amb el seu fill menor.  
  
Tot això sent la pàtria potestat compartida per ambdós progenitors, si bé estant atribuït l'exercici d'esta a la mare de forma exclusiva.  
  
2. Quant al règim de visites, es reconeix el corresponent règim de visites per al progenitor amb què no convisca el fill menor d'edat, S., d'acord amb allò que s'ha fixat per analogia en l'article 94 del Codi Civil, que establix que el progenitor que no tinga amb si els fills menors o incapacitats gaudirà del dret a visitar-los, comunicar amb ells i tindre'ls en la seua companyia; no obstant això, no es tracta només, en rigor, d'un dret d'eixe progenitor, sinó que també és una obligació seua al mateix temps que un dret dels fills, emparat pels articles 39.3 de la Constitució i 154 del Codi Civil, perquè sens dubte la presència del progenitor que no conviu habitualment amb els fills resulta necessària per a la formació integral i el ple desenrotllament de la personalitat dels fills, ja que d'esta manera només s'aconseguiria que la situació de crisi entre els progenitors s'estenga també a les relacions entre el menor i sa mare, com a conseqüència de la falta de convivència contínua, que és, al seu torn, conseqüència ineludible de les crisis de parella.  
  
En el present cas, i amb vista a l'establiment de l'esmentat règim de visites a favor del pare, Zlatan Stankovic, ha de partir-se d'allò que s'ha exposat en el seu informe pel ministeri fiscal que, al seu torn, entén adequat el règim de visites sol·licitat per Oana Maria Olar en la seua demanda, consistent en caps de setmana alterns des de les 20.00 hores del divendres a les 20.00 hores del diumenge, havent de restituir i arreplegar el menor en el domicili matern.  
Este règim de visites queda en suspens tenint en compte les circumstàncies del demandat, Zlatan Stankovic.  
3. En interés i benefici de S., és procedent assenyalar una pensió en concepte d'aliments de 180 euros mensuals a favor del fill, atés que es desconeixen les circumstàncies econòmiques en què el demandat es troba, per la qual cosa no pareix prudent la fixació de pensió més elevada, i sent igualment així sol·licitat pel ministeri fiscal.  
Així mateix, els gastos extraordinaris de S., com poden ser, entre altres, els ocasionats per metges, operacions quirúrgiques, etcètera, hauran de ser satisfets per mitat, entre Oana Maria Olar i Zlatan Stankovic, prèvia comunicació de la mare al pare i decidint, en cas de desacord, el jutge.  
Tot això, sense fer declaració de costes.  
Notifiqueu esta resolució a les parts, fent-los saber que en contra poden formular recurs d'apel·lació davant de l'Audiència Provincial, que, si és el cas, haurà de presentar-se en este jutjat en el termini dels 20 dies següents de la seua notificació.  
Expediu i uniu un testimoniatge d'esta a les actuacions, i s'haurà d'inserir l'original en el llibre de sentències d'este jutjat.  
Esta és la meua sentència, que pronuncie, mane i firme.»  
  
I atés que el demandat, Zlatan Stankovic, es troba en parador desconegut, expedisc este edicte a fi que li valga de notificació de forma deguda.  
  
Sueca, 26 de juny de 2014.- La secretària judicial: Marí José Segovia Albaráñez.